હવે આપણે એક નવી જ દુનિયામાં પ્રવેશ કરવો છે. શુક-રંભા સંવાદ એવા પ્રકારનું કાવ્ય છે કે તેનો કોણ કવિ છે તેની ખબર નથી. તે અજ્ઞાત કવિનું સર્જન છે. અમારે ગામમાં બ્રહ્મભોજન થતું ત્યારે આ શુક-રંભા સંવાદના કેટલાક શ્રુંગારભર્યા શ્લોકો બોલાતાં, એવું મને યાદ છે. ભોજનમાં લાડવા શરૂ કરતાં પહેલાં બ્રાહ્મણો આ શ્લોકો બોલતાં એ પરથી એમ લાગે છે કે વાત ભોગની હોય કે ત્યાગની, એની ફલશ્રુતિ લાડવામાં હોય છે ! આ જીવનનું સત્ય છે અને એ સત્ય લઘુકાવ્યમાં કઈ રીતે ઉજાગર થાય છે તે આપણે સાથે મળીને જોવું છે.